સલાટ સમુદાયનો વ્યવસાય ઘંટી ટાંકવાનો અને વેચવો પણ હવે ઘંટીની જરૂરિયાત જ નથી રહી. એટલે સલાટ સમુદાયના લોકો નાની મોટી મજૂરી કરવાં લાગ્યા છે. વિજાપુરમાં રહેતાં સલાટ પરિવારના યુવાનો વિજાપુરના કપડાંના વેપારી પાસેથી ચાદરો લાવીને વેચે. પણ આર્થિક સ્થિતિ સારી નહિ એટલે વધારે સમાન લાવીને વેચવાનું એમનાથી થાય નહિ. વળી વેપાર કરવાની ક્ષમતા બધાની ખરી પણ હાથ પર પૈસા નહી એટલે વેપારીઓ જે સામાન આપે એ લઈને જ વેપાર કરવો પડે.